Andri Snær Magnason

Andri Snær Magnason (født 1973) er en islandsk forfatter, mest av barnebøker og allaldersbøker. Hans mest kjente bøker er Sagan af bláa hnettinum (Historia om den blå planeten /  Det var en gang en blå planet, 1999) og Tímakistan (Tidskisten, 2013).

Andri Snær Magnason har studert fysikk ved Háskóli Íslands og utga sin første bok i 1995: Ljóðasmygl og skáldarán. 

Barneboka Sagan af bláa hnettinum er en moralsk fabel om miljøvern. Boka er utgitt i 30 land, og en teaterversjon hadde premiere i 2013. I Norge ble lydbokutgaven utgitt først, i 2008, og papirboka i 2012. Draumalandið - sjálfshjálparbók handa hræddri þjóð ([Drømmeland – selvhjelpebok for en engstelig nasjon], 2006) ble tildelt sakprosaprisen fra den islandske bokhandlerprisen. Tímakistan er en fabel om eskapisme i møte med verdens miljøutfordringer. Boka vant flere priser i Island, og ble nominert til Nordisk råds barne- og ungdomslitteraturpris 2014.

Andri stilte som kandidat ved det islandske presidentvalget i 2016, som uavhengig kandidat. Han fikk 14 % av stemmene.

Referanser

Eksterne lenker 
 
 

Islandske barnebokforfattere
Personer fra Reykjavik